**П О З И В**

**свим заинтересованим странама да учествују у процесу констултација које се спроводе током израде документа јавне политике - ЛОКАЛНИ ЕКОЛОШКИ АКЦИОНИ ПЛАН ОПШТИНЕ МАЛО ЦРНИЋЕ (ЛЕАП)**

Координационо тело за израду Локалног еколошког акционог плана општине Мало Црниће (ЛЕАП), на основу члана 34. Закона о планском систему Републике Србије (''Службени гласник РС'', број 30/2018) и члана 16. Одлуке о јавним расправама (''Службени гласник општине Мало Црниће'', број 5/2019), упућује Позив свим грађанима општине Мало Црниће и заинтересованим странама да учествују у процесу консултација које се спроводе током израде документа јавне политике: **ЛОКАЛНИ ЕКОЛОШКИ АКЦИОНИ ПЛАН ОПШТИНЕ МАЛО ЦРНИЋЕ (ЛЕАП).**

 Консултације се спроводе на начин што заинтересовани грађани, привредни субјекти, удружења грађана и друге организације цивилног друштва, представници државних органа, јавних предузећа и установа, могу достављати своје предлоге и писане коментаре и/или попуњену Анкету која је припремљена од стране Координационог тела и која је саставни део овог Позива.

 Консултације трају до 03. јуна 2019. године.

 Попуњену Анкету, и своје предлоге и писане коментаре можете доставити на e-mail адресу: **jela@opstinamalocrnice.rs** **,** адресу: Општина Мало Црниће, са назнаком: за Координационо тело ЛЕАП-а, 12311 Мало Црниће, ул.Маршала Тита 80. или предајом непосредно на писарници Општинске управе Мало Црниће у седишту Општине.

У Малом Црнићу, 22. маја 2019. године

**КООРДИНАЦИОНО ТЕЛО ЗА ИЗРАДУ ЛОКАЛНОГ ЕКОЛОШКОГ АКЦИОНОГ ПЛАНА ОПШТИНЕ МАЛО ЦРНИЋЕ**